PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                 Bucureşti,   30.01.2006
                 Nr.  P.L.X- 623


RAPORT

asupra proiectului de Lege pentru modificarea şi completarea Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris
 la 10 februarie 1947

În conformitate cu prevederile art 89 din Regulamentului Camerei Deputaţilor, modificat şi completat prin H.C.D. nr. 34/2005, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, trimis cu adresa nr. P.L.X.- 623, din 12 decembrie 2005, înregistrat sub nr. 31/1075 din 13 decembrie 2005.

Potrivit prevederilor art. 75 din Constituţie şi ale art. 92  alin (9) din Regulamentul Camerei Deputaţilor, Camera Deputaţilor este Cameră decizională. 

Senatul, în calitate de primă Cameră sesizată, a adoptat propunerea legislativă în şedinţa sa din 5 decembrie 2005.

Comisia pentru politică externă a avizat favorabil proiectul de lege, cu avizul nr. PLX 623 din 22 decembrie 2005.
Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 721/ 17.06.2005.

Guvernul, în punctul său de vedere, transmis sub nr. 2302/27.09.2005, precizează că susţine adoptarea acestei propuneri legislative, sub rezerva însuşirii propunerilor formulate la punctul II.
Obiectul de reglementare al proiectului de Lege îl reprezintă prorogarea termenului prevăzut la art. 5 alin. (1)  din Legea nr. 290 privind acordarea de despăgubiri sau compensaţii cetăţenilor români pentru bunurile proprietatea acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris, la 10 februarie 1947, având în vedere faptul că pot exista situaţii de excepţie în care cei îndreptăţiţi nu şi-au putut procura actele doveditoare în timplul prevăzut de lege.
În raport de obiectul şi conţinutul său proiectul de lege face parte din categoria legilor ordinare. 

În conformitate cu prevederile art. 61 din Regulamentul Camerei Deputaţilor republicat, membrii comisiei  au examinat propunerea legislativă în şedinţa din 30 ianuarie 2006.

La lucrări au fost prezenţi majoritatea membrilor comisiei.

În urma dezbaterii, membrii comisiei au hotărât, cu unanimitate de voturi, ca proiectul de Lege pentru modificarea şi completarea Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, să fie supus, spre dezbatere şi adoptare plenului Camerei Deputaţilor, în forma adoptată de Senat.
          

  PREŞEDINTE                       SECRETAR                                                                                                     

                        Sergiu Andon                       George Băeşu                                

